=== Tabt uafhængighed ===
[[Fil:Quad Flandria.jpg|thumb|Flandern i 1609]]
Da den burgundiske mandslinje uddøde med [[Karl den Dristige]] i [[1477]], gik Flandern over til hans datter Marie, der var gift med den senere tyske kejser [[Maximilian 1.]]. Derved blev landet knyttet til de øvrige [[Huset Habsburg|habsburg]]ske lande under [[Karl 5. (Tysk-romerske rige)|Karl 5.]], og lensforholdet til Frankrig blev ophævet ved freden i [[Madrid]] i [[1526]]. I 1548 blev Flanderne forenet med de 16 andre nederlandske provinser til den 10. såkaldte burgundiske kreds. Under den nederlandske frihedskrig sluttede Flandern sig en tid til de nordlige provinser, men blev vundet tilbage til det habsburgske [[Spanien]] af [[Alexander Farnese]]. Ved den [[westfalske fred]] i [[1648]] blev den nordligste del af landet afstået til [[Nederlandene]], og ved [[Pyrenæerfreden]] i [[1659]] tabte man Artois til Frankrig. Disse tab af land blev videreført, da [[Ludvig 14. af Frankrig]] erhvervede en række grænsefæstninger ved de følgende fredsslutninger i [[Aachen]], [[Nijmegen]] og [[Rijswick]]. I [[1794]] blev hele Flandern erobret sammen med de øvrige spanske nederlande af [[Jourdan]], og landet blev forenet med revolutionstidens Frankrig under navn af henholdsvis departementerne [[Lys]] (Vestflandern) og [[Escaut]] (Østflandern). På [[Wienerkongressen]] i [[1814]] blev Flandern overdraget til [[Kongeriget Nederlandene]], som det var en del af, indtil de sydlige Nederlande løsrev sig i [[1830]] og udråbte staten [[Belgien]].
Historie Tidligere_riger,_stater,_protektorater,_kolonier_og_lande